Δήμος Βοσινάκης

Ο Δήμος Βοσινάκης (Θεσσαλονίκη, 12 Ιουλίου 1983) είναι Έλληνας συγγραφέας και σκηνοθέτης .

Γεννήθηκε στη Θεσσαλονίκη στις 12 Ιουλίου του 1983 και μεγάλωσε στο κέντρο της πόλης. Έχει γράψει τα βιβλία Η μάχη του Συντάγματος (2012), Βήτα όπως Βλακεία (2013), Τρικυμία σε Σφηνάκι (2017) και Πάρκα: Τα αντικαταθλιπτικά των πόλεων (2021). Τα δύο πρώτα βιβλία του (Η μάχη του Συντάγματος και Βήτα όπως Βλακεία) είναι εξαντλημένα από το αναγνωστικό κοινό. Kατά καιρούς αρθρογραφεί σε ενημερωτικές/πολιτικές/μουσικές ιστοσελίδες όπως τα gr420.info, alerta.gr & depart.gr 

Επιπλέον, έχει σκηνοθετήσει δύο ταινίες μικρού μήκους και ένα ντοκιμαντέρ. Η πρώτη ταινία του Τρικυμία σε Σφηνάκι κυκλοφόρησε τον Οκτώβριο του 2019 και είναι ένα κοινωνικό δράμα που βασίζεται στο ομώνυμο βιβλίο του. Πρωταγωνιστούν η Όλγα Ανανιάδου, ο Γιάννης Χατζηιωάννου και ο Αδριανός Φριλίγγος.Η δεύτερη ταινία του Μέρα Καραντίνας κυκλοφόρησε τον Φεβρουάριο του 2021 και σχετίζεται με την τυφλή επανάληψη των ίδιων πραγμάτων που χαρακτήρισε την περίοδο της καραντίνας.

Τον Γενάρη του 2024, ολοκλήρωσε το ντοκιμαντέρ Τα Ντεσιμπέλ του Λευκού Πύργου που είναι αφιερωμένο στη μουσική σκηνή της Θεσσαλονίκης και εστιάζει σε ρεμπέτικο, rock, punk, metal, electro και rap. 45 καλλιτέχνες της Θεσσαλονίκης μοιράζονται μπροστά στην κάμερα ιστορίες και εξηγούν τις αιτίες της έντονης μουσικής δραστηριότητας της πόλης. Στο σενάριο και στη σκηνοθεσία είναι ο Δήμος Βοσινάκης, στην κάμερα ο Αγγελος Ασλανίδης, ο Αλέξανδρος Λιτσαρδάκης, ο Γιάννης Χατζόπουλος και ο Μάνος Μαλάμης. Το μοντάζ επιμελήθηκε ο Άγγελος Ασλανίδης και τα γυρίσματα με drone ο Γιάννης Χατζόπουλος. Οι φωνές της αφήγησης ανήκουν στην Ελενα Αγγελίδου και στον Θανάση Βικόπουλο ενώ την αφίσα σχεδίασε ο Σάββας Αμπατζίδης 

Κάποιοι από τους μουσικούς που εμφανίζονται στο ντοκιμαντέρ είναι οι Γιάννης Αγγελάκας (Τρύπες), Νίκος Μπιτζένης (Mikro), Ηλίας Ζάικος (Blues Wire), Λαμπρινή Γρηγοριαδου, Ασκληπιός Ζαμπέτας (Mushrooms,Τρύπες), Λεξ, Τζαμάλ, 12ος πίθηκος, Zas, Μπάμπης Μπατμανίδης, Μανώλης Μόραλης, Νίκος Βουλανάς, Άγγελοι του Τσιτσάνη και Γιαγκίνηδες. Το ντοκιμαντέρ καταγράφει τις μαρτυρίες τους για τη μουσική σκηνή της Θεσσαλονίκης, τις επιρροές και τις αναμνήσεις τους.

Τα Ντεσιμπέλ του Λευκού Πύργου έκαναν πρεμιέρα στο φεστιβάλ In Edit τον Μάη του 2024 στις κινηματογραφικές αίθουσες που βρίσκονται στο λιμάνι της Θεσσαλονίκης και στη συνέχεια ακολούθησαν και άλλες προβολές σε Αθήνα, Θεσσαλονίκη και Αμβούργο. Τον Οκτώβρη του 2025, το ντοκιμαντέρ προβλήθηκε στο 13ο Φεστιβάλ Κινηματογράφου Χανίων στο Βενιζέλειο Ωδείο

...

 Βιβλιογραφία 

 2012 - Η μάχη του Συντάγματος 
 2013 - Βήτα όπως βλακεία 
 2017 - Τρικυμία σε σφηνάκι 

 2021 - Πάρκα: Τα αντικαταθλιπτικά των πόλεων     

 Φιλμογραφία 

 2019 - Τρικυμία σε σφηνάκι 
 2021 - Μέρα καραντίνας 
 2024 - Τα ντεσιμπέλ του Λευκού Πύργου

 Παραπομπές 

Κατηγορία:Έλληνες συγγραφείς του 20ού αιώνα
Κατηγορία:Έλληνες σκηνοθέτες